kardosdrur/scandi-wiki huggingface dataset:
Liam Jordan

Liam Jonathan Jordan (født 30. juli 1998) er en sydafrikansk fodboldspiller, der spiller for  Brommapojkarna. Han har også New Zealandsk statsborgerskab.

Jordan fik sin professionelle debut den 17. marts 2015 mod University of Pretoria i Nedbank Cup 2015-16 . 

Han er søn af Keryn Jordan, en tidligere fodboldspiller fra Sydafrika. Jordan blev født i sin fars tid på det Durban-baserede Manning Rangers FC og emigreret til New Zealand i 2004.

Liam Jordan repræsenterede Sydafrika under det afrikanske U-17-mesterskab i 2015.

Referencer

Eksterne henvisninger 

Angribere (fodbold)
Fodboldspillere fra HB Køge
Fodboldspillere fra Bidvest Wits F.C.
Fodboldspillere fra Sydafrika
Pages with unreviewed translations
Langfjorden (Alta)

Langfjorden (nordsamisk: Lákkovuotna) er en fjordarm af Altafjorden i Alta kommune i Troms og Finnmark fylke  i nord Nordnorge. Fjorden har indløb fra Altafjorden mellem Ytternes i nord og bygden Isnestoften i syd og går 31 kilometer mod sydvest til Langfjordbotn.

På nordsiden i den ydre del af fjorden ligger de to dybe vige Ytterkoven og Innerkoven. På den modsatte side af fjorden ved  Innerkoven ligger bygden Storsandnes. Rivarbukt er en bygd på nordsiden af fjorden et stykke længere inde og endnu længere inde ligger bygden Tappeluft. Inderst i fjorden ligger bygderne Langfjordbotn og Bognelv. 

Europavej E6 går langs hele sydsiden af fjorden, mens fylkesvej 882 går langs nordsiden ud til Tappeluft.

Kilder og henvisninger 

Fjorde i Troms og Finnmark
Alta (Norge)
Birgit Aaby

Birgit Aaby-Bruun (født 15. juni 1968 i Nykøbing Mors) er en dansk iværksætter, stifter af Combi Service og tidligere administerende direktør i Lyngby Boldklub.

Karriere 
Som 29-årig stiftede Birgit Aaby i 1997 rengøringsfirmaet Combi Service.

Herudover har Birgit Aaby ageret "løve" i tre sæsoner af DR-programmet Løvens Hule.

Hun deltog i 2019 i Vild med dans i sæson 16. Hun dansede med den professionelle danser Frederik Nonnemann. Parret endte på en 9-plads.

Referencer 

Personer fra Nykøbing Mors
Direktører fra Danmark
Investorer i Løvens Hule
Sitges

Sitges (catalansk udtale: [ˈsidʒəs]) er en catalansk kystby i Garraf-området i provinsen Barcelona i det nordøstlige Spanien. Byen har  indbyggere og dækker et areal på 43,85 km². Den er beliggende mellem byerne Castelldefels og Vilanova i la Geltrú. Sitges' togstation betjenes af Renfe, der kører direkte tog fra Barcelona.

Referencer 

Byer i Catalonien
Marianne Bedsted

Marianne Bedsted (Født 1967) er en dansk erhvervskvinde der har været både hoteldirektør, direktør for Musikhuset Aarhus, direktør i Salling og i dag bestyrelsesformand i Danmarks Radio og Den Jyske Opera. Hun er gift med Claus Hovge Andersen, og har to børn.

Karriere 
1993-1997: Direktør, Torvehallerne Vejle

1997-2005: Direktør, Scandic Bygholm Park

2005-2006: HR-direktør, Scandic & Hilton Hotels Danmark2006-2009: Direktør, Hotel Scandic Plaza Aarhus og Scandic Aarhus Vest

2009-2014: Direktør, Musikhuset Aarhus

2014-2018: Direktør, Salling Group. Ansvarlig for Sallings to stormagasiner i Aarhus og Aalborg samt 16 Starbucks og 14 Carl Jr.-restauranter.

Andre hverv 
2017-: Formand, Den Jyske Opera

2018-: Bestyrelsesmedlem, Musikkens Hus

2018-: Bestyrelsesmedlem, Copenhagen Contemporary

2019-: Bestyrelsesformand, Danmarks Radio

Kilder 

 LinkedIn
 Aarhus Stiftstidende.
 https://www.information.dk/indland/2018/09/drs-nye-formand-erfaren-koebmand-nok?vwo_exp_badges=|32|
https://www.altinget.dk/person/marianne-bedsted 
https://www.avisen.dk/blaa-bog-ny-dr-formand-er-direktoer-for-sallings-mag_514737.aspx
https://finans.dk/artikel/ECE6806897/Marianne-Bedsted-fra-Musikhuset-Aarhus-skal-stå-i-spidsen-for-Salling/?ctxref=ext 
https://www.musikkenshus.dk/om-musikkens-hus/musikkens-hus/profil/bestyrelse/marianne-bedsted/

Erhvervskvinder
Direktører fra Danmark
Restaurant Alouette

Restaurant Alouette er en dansk restaurant, beliggende på Islands Brygge i København. Alouette blev åbnet i maj 2018. Den er siden februar 2019 været tildelt én stjerne i Michelinguiden.

Referencer

Eksterne henvisninger 
 Restaurant Alouettes officielle hjemmeside

Værtshuse og spisesteder i København
Danske restauranter med Michelin-stjerne
Danske virksomheder etableret i 2018
Islands Brygge
Danmarks U/17-håndboldlandshold (piger)

Danmarks U/17-18 håndboldlandshold er det yngste ungdomslandshold i håndbold for piger i Danmark, som administeres af Dansk Håndbold. U/17-landsholdet regnes for at være blandt verdens og europas bedste hold på pigesiden, med i alt 13 medaljer vundet ved Ungdoms-OL, VM og EM siden 1992.

Resultater

Medaljeoversigt

Ungdomsolympiske lege

Verdensmesterskabet

Europamesterskabet 
 1992: 
 1994: 
 1997: Kvalificerede sig ikke
 1999: Kvalificerede sig ikke
 2001: Kvalificerede sig ikke
 2003: 4.-plads
 2005: 
 2007: 6.-plads
 2009: 
 2011: 
 2013: 
 2015: 
 2017: 6.-plads
 2019: 4.-plads
 2021: 4.-plads

Spillertruppen 
Den nuværende U/17-18-landsholdstrup til U/18-VM i håndbold 2022 i Nordmakedonien.

Cheftræner:  Flemming Dam Larsen

Staff

Se også 
Danmarks U/19-håndboldlandshold (damer)
Danmarks håndboldlandshold (damer)

Referencer

Eksterne henvisninger 
 U/17-18 truppen  hos Dansk Håndbold

Danmarks håndboldlandshold (damer)
Mads Kikkenborg

Mads Juhl Kikkenborg (født 7. oktober 1999) er en dansk fodboldspiller, der spiller for Lyngby Boldklub, han har tidligere spillet for Esbjerg fB.

Klubkarriere

Esbjerg fB 
Kikkenborg skrev i november 2017 under på en ny kontrakt med Esbjerg fB. Kontrakten varede frem til sommeren 2020, og efter færdiggørelse af ungdomsuddannelse i sommeren 2018 agerede han som fuldtidsprofessionel. Den 4. august 2021 ophævede Kikkenborg sin kontrakt med Esbjerg fB efter den megen kritisk der var af træneren Peter Hyballa.

Lyngby Boldklub 
I august 2021 skrev Kikkenborg under på en 3-årig kontrakt med Lyngby Boldklub.

Landsholdskarriere 
Kikkenborg fik sin debut i landsholdsregi under Dansk Boldspil-Union for U/19-landsholdet. Det skete under på en træningslejr i Cypern sammen med U/16- og U/17-landsholdet, hvor han den 16. januar 2018 var en del af startelleveren, inden han som resten af holdet blev udskiftet i pausen. To dage senere spillede han sin anden kamp på selvsamme træningslejr, da han spillede alle 90 minutter i en 7-1-sejr over Litauen.

Referencer

Eksterne henvisninger 

Fodboldspillere fra Danmark
Fodboldspillere fra Esbjerg fB
Fodboldspillere fra Lyngby Boldklub
Struer fri fagskole

Struer Fri Fagskole er en ungdomsuddannelse målrettet unge i aldersgruppen fra ca. 16 år og er placeret i Struer. Skolen er en kostskole  med undervisningsmetoder der lægger særlig vægt på praktisk læring. 
Der tilbydes fem forskellige linjer indenfor: Håndværk, Care, Game Design samt Crea og Gastronomi. Struer fri fagskole ligger nær Limfjorden i byen  Struer.

Kilder 
 https://www.struerfrifagskole.dk/
 https://friefagskoler.dk/

Kostskoler i Danmark
Fri fagskole
Pesto (sang)

"Pesto" er en dansk hiphopsang fra 2018, skrevet og fremført af Anders Matthesen. Sangen er produceret af Kewan Pádre.

Præstation 
Sangen nåede på under en måned at få over halvanden million afspilninger på Spotify. På den danske singlehitliste opnåede sangen også en placering som nummer ti.

Hitlister

Referencer

Eksterne henvisninger 

Singler fra 2018
Sange fra 2019
Anders Matthesen
Ullerød

Ullerød kan henvise til flere stednavne i Danmark:

 Ullerød (Sønder Dalby Sogn) – en bebyggelse i Sønder Dalby Sogn, Faxe Kommune
 Ullerød (Hørsholm) – en bebyggelse og et ejerlav i Karlebo Sogn, Fredensborg Kommune
 Ullerød (Hillerød Kommune) – en bebyggelse og et ejerlav i Ullerød Sogn, Hillerød Kommune
Sommer-OL 2032

Sommer-OL i 2032 bliver den 35. olympiades lege. Begivenheden vil finde sted i 2032. Værtskabet for legene tilfaldt Brisbane, Queensland i Australien.

Kandidater 
Officielle bud 
 19. februar 2019 meddelte Indonesiens udenrigsministerium, at landet officielt havde budt på værtskabet for legene. Værtsbyen blev i første omgang ikke nævnt.

Interesserede nationer
En række lande, byer og områder udtrykte i forskellige forbindelser interesse for at afholde legene i 2032, blandt andet:
 Indien: Mumbai eller New Delhi
 Nord- og Sydkorea: Pyongyang og Seoul
 Tyskland: Ruhr-Rhin-området

Referencer 

2032
Sport i 2032
Skt. Clemens Torv

Skt. Clemens Torv i Aarhus ligger mellem Skt. Clemens Bro og Bispetorv mod Store Torv. Torvet er opkaldt efter Sankt Clemens, som er Aarhus' skytshelgen.

Skt. Clemens Torv hed tidligere Svinetorv. Torvet var blevet skabt ved nedrivning af en række ejendomme for at skaffe mere plads til torvehandelen. Det var specielt slagterne, der manglede plads, og det var dem, pladsen blev opkaldt efter. På et kort fra 1865 vises et torv på samme sted, som Skt. Clemens Torv ligger, ved navn Kjødtorvet. Torvet var bebygget på tre sider og åbent mod Aarhus Domkirke.

Bispetorv blev etableret i 1880 og Skt. Clemens Bro i 1884, dette skabte Skt. Clemens Torv, som vi kender det i dag med bebyggelse på to sider og åben gennemgang mod Strøget.

Bygningsværker på Skt. Clemens Torv
Wormhus – Skt. Clemens Torv 11
Bropalæet – Skt. Clemens Torv 15 og 17
Rømerhus - Skt. Clemens Torv 8
Clemensborg - Skt. Clemens Torv 10

Telefonkiosken, som i dag findes i Den Gamle By, blev åbnet på Skt. Clemens Torv i 1900. Den var tegnet af arkitekt Thorkel Luplau Møller.
Skt. Clemens Torv 1-7 var ejendomme der lå på vestsiden af Bispetorvet. Disse ejendomme er i dag nedrevet, så der ikke længere er bebyggelse mellem Bispetorvet og Skt. Clemens Torv. Ligeledes er Hotel Skandinavien, som i mange år prydede torvet nedrevet i dag. Til gengæld ligger Nordeas bankfilial i stedet på grunden.

Kilder og henvisninger

Gader i Aarhus
Helena Elver

Helena Elver Hagesø (født 1. marts 1998 i København) er en dansk håndboldspiller, der spiller for Odense Håndbold og Danmarks kvindehåndboldlandshold, som playmaker. Hun har op til flere U-landskampe på CV'et.

Karriere 
Elver startede sin karriere i 2015 hos Hellerup IK, men skiftede i 2017 til 1. divisionsklubben Gudme HK på Sydfyn. I 2018 sluttede hun sig til ligaklubben Aarhus United efter at have været ude i en længere periode grundet en korsbåndskade. Efter to sæsoner i den aarhusianske klub skiftede hun i sommeren 2020 til topklubben Odense Håndbold.

Hun blev ved U/17-EM 2015 i Makedonien kåret til turneringens bedste spiller, og det danske hold vandt guld ved slutrunden. Året efter var hun med til at vinde sølv ved U/17-VM 2016 i Slovakiet.

Hun fik officielt debut på det danske A-landshold den 27. juli 2019 i en træningskamp mod .

Hun var en del af den tidligere landstræner Klavs Bruun Jørgensens bruttotrup til VM 2019 i Japan, men var ikke blandt de udvalgte i den endelig trup. Hun blev udtaget til landstræner Jesper Jensens endelige trup til EM 2020 i Danmark, men blev kort inden korsbåndskadet og missede dermed slutrunden.

Referencer

Eksterne henvisninger 
 

Håndboldspillere fra Danmark
Håndboldspillere fra Aarhus United
Håndboldspillere fra GOG
Emil Manfeldt Jakobsen

Emil Manfeldt Jakobsen (født 24. januar 1998) er en dansk håndboldspiller, der spiller for SG Flensburg-Handewitt og Danmarks herrehåndboldlandshold. Jakobsen er født og opvokset i Kerteminde.

Den 23. januar 2021, ved VM i Egypten, fik han slutrundedebut for Danmarks herrehåndboldlandshold, hvor han scorede 12 mål mod Japan. Dermed er han den mest scorende, danske, debuttant ved en slutrunde nogensinde.

Han blev topscorer i 2020-21 EHF European League, med 96 scoringer.

Jakobsen skiftet i sommeren 2021 til klubben Flensburg-Handewitt på en treårig kontrakt. Han annoncerede i december 2022, at han havde forlænget med Flensburg-Handewitt til 2026.

Referencer

Eksterne henvisninger 
 

Personer fra Kerteminde
Håndboldspillere fra Danmark
Olympiske håndboldspillere fra Danmark
Håndboldspillere fra GOG
Deltagere for Danmark ved sommer-OL 2020
Håndboldspillere ved sommer-OL 2020
Medaljevindere fra Danmark ved sommer-OL 2020
Olympiske sølvmedaljevindere fra Danmark
Lasse Møller

Lasse Møller (født 11. juni 1996) er en dansk håndboldspiller, som spiller for SG Flensburg- og Danmarks herrehåndboldlandshold, som venstre back.

Privatliv 
Han er lillebror til SønderjyskE Håndbold's Mikkel Møller.

Referencer

Eksterne henvisninger 

Håndboldspillere fra Danmark
Håndboldspillere fra GOG
ICloud

iCloud er en cloud storage og cloud computing service fra Apple Inc. lanceret den 12. oktober 2011. I februar 2016 havde tjenesten 782 millioner brugere.

Tjenesten giver sine brugere midler til at gemme data såsom dokumenter, billeder og musik på eksterne servere til download på iOS-, MacOS- eller Windows-enheder, at dele og sende data til andre brugere, og at administrere deres Apple-enheder, hvis disse er tabt eller stjålet.

Referencer 

Tjenester fra Apple Inc.
Datalagringstjenester
IOS (Apple)
Qiao Ru

Qiao Ru (født. 5. januar 1995, 185 cm) er en kinesisk håndboldspiller, der soiller for Jiangsu Handball og Kinas kvindehåndboldlandshold.

Referencer  

Håndboldspillere fra Kina
Dahls Tapetfabrik

Dahls Tapetfabrik er en tidligere fabrik i Ballerup.

Fabrikken blev oprettet i 1887 i Ballerup. Den blev tidligere kaldt Maglegårds Fabrik, fordi den lå på Maglegårdens jord. Fabrikken blev grundlagt af Andreas Frederik Dahl, der levede fra 1824 til 1904. Han var oprindelig dekorationsmaler, men startede i 1849 en fabrik i København, hvor han fremstillede rullegardiner, som blev påtrykt billeder af slotte og kendte bygninger. Senere begyndte han at tegne og trykke tapeter. Pladsen i København blev imidlertid for trang, og i 1881 købte tapetfabrikanten Maglegård i Ballerup. Her drev han i begyndelsen både landbrug og fabriksvirksomhed. På Maglegårdens jord opførte fabrikanten en ny og med datidens øjne moderne tapetfabrik. Fabrikken var et meget stort bygningsværk, der lå midt på den bare mark uden bebyggelse i nærheden. Da Andreas Frederik Dahl døde, overtog hans enke, Anna Henriette Dahl, fabrikken. I 1919 blev fabrikken omdannet til et familie-aktieselskab, og den var nu blevet Danmarks største tapetfabrik. Ægteparrets ældste søn, Andreas Sofus Frederik Dahl, der var født i 1858, stod nu som leder af fabrikken. Fabrikken voksede og blev udvidet flere gange.

I 1971 havde den 200 medarbejdere, hvoraf mange kom fra Ballerup. I 1972 blev fabrikken bygget om. Der blev opført en stor hal til trykkeri, rullestue, pakkeri og lager og en ny administrationsbygning med kantine for personalet. Men kun tre år efter måtte Dahl-familien erkende, at tiderne var dem imod. På grund af svigtende eksport måtte virksomheden indskrænke sine aktiviteter. Der var oliekrise og manglende indtjening, og man kunne ikke konkurrere med de udenlandske fabrikker. Derfor besluttede man at stoppe driften på Dahls Tapetfabrik.

I 1976 købte Ballerup Kommune den nedlagte fabrik, og kommunalbestyrelsen besluttede, at bygningerne skulle sættes i stand, så man kunne bruge dem til et kombineret forenings- og idrætscenter. Den 12. januar 1985 kunne kommunen indvie forenings- og idrætscentret Tapeten.

Kilde 
Byhornet, 36. årgang nr. 1, februar 2007. Udgivet af Ballerup Historiske Forening.

Etableret i 1887
Danske virksomheder etableret i 1849
Tidligere fremstillingsvirksomheder i Danmark
Jörn-Uwe Lommel

Jörn-Uwe Lommel (født 21. februar 1958 i Siegen) er en tidligere tysk håndboldspiller og har tidligere været landstræner for Kinas kvindehåndboldlandshold, indtil 2019.

Han har tidligere været cheftræner og assistenttræner i store klubber som THW Kiel, TUSEM Essen og Füchse Berlin. Han var også landstræner Egyptens herrehåndboldlandshold, fra 2009 til 2012.

Som landstræner for Kina, var han med til at vinde bronze ved Asienmesterskabet i 2018 i Japan, efter bronzekampsejr over , med cifrene 27-21. Holdet vandt også en sølvmedalje ved Asiatiske lege 2018 i Jakarta.

Referencer

Eksterne henvisninger 

Håndboldspillere fra Tyskland
Personer fra Siegen
Gotlands Museum

Gotlands Museum (tidligere kaldet Länsmuseet på Gotland eller Gotlands Fornsal) er et kulturhistorisk og arkæologisk museum i Visby på Gotland. Den blev grundlagt som Gotlands Fornsal i 1875 på initiativ af Pehr Arvid Säve. Museet ejer flere bygninger og gårde på øen, hvoraf nogle af dem bliver brugt som museer. Det har også et forlag, der udgivet bøger om emner der relaterer sig til Gotlands historie.

I 1986 blev Havorringen stjålet fra museet. I udstillingen findes også Spillingsskatten.

Ledere 
 1875–87 Per Arvid Säve
 1888–1907 Mathias Klintberg
 1908–20 Ernst Hellgren
 1920–35 Ella Hellgren
 1935–46 Mårten Stenberger
 1946–56 Greta Arwidsson
 1957–78 Gunnar Svahnström
 1978–79 Erland Lagerlöf
 1979–1995 Sven-Olof Lindquist
 1995-2001 Majvor Östergren
 2002–07 Anki Dahlin
 2008–17 Lars Sjösvärd
 2017– Susanne Théeden

Referencer 

Litteratur

Eksterne henvisninger 

Visby
Museer i Sverige
Museer etableret i 1875
Shin Sang-ok

Shin Sang-ok (født 11. oktober 1926, død 11. april 2006) var en sydkoreansk filminstruktør og producer.

Han er kendt for at være blevet kidnappet af den daværende nordkoreanske leder, Kim Jong-il, som havde et formål med at producere kritisk anerkendte film såsom Pulgasari (en efterlignende kopi af godzilla) fra 1985. I 1986, otte år efter hans kidnappelse, flygtede Shin og hans kone Choi Eun-hee til Wien i Østrig. Senere flyttede de til Los Angeles og senere tilbage til Sydkorea, hvor Shin boede, indtil han døde i 2006. Hans kone døde 12 år senere.

Eksterne henvisninger 
 

Filminstruktører fra Korea
Krøller eller ej (sang)

"Krøller eller ej" er en dansk sang sunget af Tommy Seebach og Debbie Cameron som vandt det Danske Melodi Grand Prix 1981, som senere deltog i Eurovision Song Contest 1981. Sangen kom på en 11. plads med 41 point. 

Sangen optrådte som nummer 6 på aftenen.

Referencer

Eksterne henvisninger 
Sangtekst

Melodi Grand Prix
Sange fra Dansk Melodi Grand Prix
Sange fra Danmark
Dansk Melodi Grand Prix 1981
Kåfjorden (Alta)

Kåfjorden (nordsamisk Gávvuotna) er den inderste fjordarmen af Altafjorden i Alta kommune i Troms og Finnmark fylke i Nordnorge. Kåfjorden går omkring syv kilometer i sydvestlig retning, fra indløbet mellem Auskarnes i nordvest og Saltvikneet i sydøst, lige vest for byen Alta. Fjorden består af tre dele, (ydre) Kåfjord til Straumen, (indre) Kåfjord (nordsamisk Njoammelgohppi) til Innerstrømmen og Kåfjordbotn indenfor denne.

Den ydre del af Kåfjord forgrenes i to dele af halvøen Simanes, hvor den sydlige gren ender i Kvenvika og hovedarmen fortsætter mod sydvest ind til Strømmen mellem Strømsnes i nordvest og Langstrømsnes i sydøst. Afstanden fra indløbet til Strømmen er 4,2 km, og dybden op til 67 meter. Den indre del til Innerstraumen er 2,4 km lang og dybden op til 33 m. Udløbet af Mathiselva (samisk Gávvávŋŋejohkka) ligger på østre bred. Den inderste del, Kåfjordbotn, er både den korteste med ca 0,8 km og den mest lavvandede med kun op til 5 m dybde.

Bygder omkring fjorden er Kvenvik, sydøst for ydre del af Kåfjorden, og Kåfjord som ligger vest for den indre del af fjorden. Inderst i Kåfjordbotn ligger Borani.

Kåfjord var under krigen tyskernes største marinebase uden for Tyskland. Her var 15-20.000 tyske soldater stationeret. Slagskibet «Tirpitz» lå opankret her fra marts 1943 til oktober 1944. Der er nu et Tirpitz-museum her.

Europavej E6 følger vestre side af den ydre del og i 2013 åbnede Kåfjord bro ved Strømmen, hvorfra den fortsætter ind gennem Sáhkkobátnitunnelen til Kvenvik.Tidligere gik hovedvejen videre mod syd og krydsede fjorden ved Innerstrømmen, denne er nu en del af Fylkesvej 18 (Finnmark).

Kilder og henvisninger 

Fjorde i Troms og Finnmark
Alta (Norge)
Pierre Balmain

Pierre Alexandre Claudius Balmain (fransk udtale: [pjɛʁ balmɛ], født 18. maj 1914 Saint-Jean-de-Maurienne, Savoie, død , 29. juni 1982 Paris, Frankrig) var en fransk modedesigner og grundlægger af det førende modehus Balmain efter 2. verdenkrig. Kendt for sofistikation og elegance, han beskrev klædeskabningskunsten som "bevægelsens arkitektur".

Modeskabere fra Frankrig
Franskmænd i 1900-tallet
Europæiske selskab

Det europæiske selskab ( forkortet SE) er et aktieselskab oprettet under EU's selskabsret. Selskabsformen blev indført med en EU-forordning, der trådte i kraft i 2004.

Se endda 

 Europæiska andelsselskab

Referencer 

Virksomhedsformer
EU
Danmarks fiskeriforening

Danmarks Fiskeriforening Producent Organisation er en brancheforening der organiserer størstedelen af de danske erhvervsfiskere 

Organisationen har medlemmer fra hele landet, og den dækker fiskeri af konsumfisk, industrifisk og skaldyr. 

Danmarks Fiskeriforening PO er vokset ud af en række fusioner, senest i 1995, hvor Dansk Fiskeriforening (stiftet 1887) og Danmarks Havfiskeriforening (stiftet 1934)  fusionerede. 

Formand for Danmarks Fiskeriforening er Svend-Erik Andersen.

Kilder og henvisninger

Organisationens websted
Brancheforeninger
Fiskeri
Skillefjorden

Skillefjorden (nordsamisk: Skirvi)er en gren af Altafjorden i Alta kommune i Troms og Finnmark fylke  i Nordnorge. Den er 4,5 kilometer lang, og går mod øst fra indløbet mellem Johkaluokta og Ytre Skillefjordneset til bygden Fjordbukta inderst i fjorden.

Gården Jorva ligger på nordsiden inderst i fjorden og Skillefjordnes ligger på sydsiden længst ude. Fylkesvej 883 går langs fjorden på begge sider. 

Skillefjordelva ligger sydvest for Sennalandet med udløb i Skillefjorden, og blev kåret til Finnmarks bedste havørredelv i 2003 og 2004. Vassdraget blev i 2005 beskyttet mod vandkraftanlæg med Supplering af Verneplan for vassdrag.

Historie

Fra gammel tid, mellem  1000-1300-tallet boede der omkring 250 mennesker ved fjorden som levede af fiskeri og landbrug, men da pesten kom til Norge i 1300-tallet forsvand næsten  alle fastboende. 

Tidlig i 1800-tallet begyndte folk at vende tilbage til fjorden, da der blev fundet kobber som blev udvundet fra gruber oppe i dalen. Tømmer var også en nyttig råvare som blev hugget og solgt fra Skillefjorden helt frem til 1900-tallet. 

Under 2. verdenskrig blev Skillefjorden flittig brugt af tyskerne til at gemme store krigsskibe og ubåde, og de havde periodevis hovedbase inde i fjorden.  

Siden 1900-tallet har der kun periodevis  været fastboende ved fjorden.
I dag  er Skillefjorden primært et hytteområde, med campingturisme om sommeren.  Rendriften bruger også området når de indsamler rensdyr efter vinterophold for overføring til sommergræsning på øerne i Altafjorden.

Kilder og henvisninger 

Fjorde i Troms og Finnmark
Alta (Norge)
Pave Alexander 4.

Pave Alexander 4. (1199 eller ca. 1185 – 25. maj 1261) var pave og hersker over Kirkestaten fra 1254 frem til sin død i 1261.

 

Paver
Rehmat Aziz Chitrali

Mr. Rehmat Aziz Chitrali (født 25. november 1970 i Chitral, Khyber Pakhtunkhwa) er en digter og filosof fra det nuværende Pakistan.

Digtere fra Pakistan
Filosoffer fra Pakistan
Kim Lynge

Kim Lynge Pedersen (født 3. april 1965 i Hirtshals, Danmark) er en dansk tidligere vægtløfter, der deltog for Danmark under Sommer-OL 1992.

Referencer

Eksterne henvisninger 

Deltagere for Danmark ved sommer-OL 1992
Vægtløftere fra Danmark
Fyens Glasværk

Fyens Glasværk blev dannet af konsul Frederik Hey i 1890, da han opkøbte Odense Glasværk som var gået konkurs året før. I 1899 opkøber glasværket Rosdala Glasbruk i Sverige.

Referencer 
  

 

Danske virksomheder etableret i 1890
Virksomheder i Odense
Nipper

Nipper (født 1884 i Bristol i Gloucester, England, død september 1895 i Kingston upon Thames) var en hund formentlig af racen Jack Russell-terrier eller måske foxterrier muligvis iblandet korthåret foxterrier eller Bullterrier.

Nipper var den hund, som er afbildet på etiketterne fra først Victor Talking Machine Company og senere His Master's Voice, Deutsches Grammophon og flere andre ældre grammofonplademærker, en etiket som har eksisteret siden 1899. Han kaldtes "Nipper" fordi han plejede at nappe besøgende i benene.

Nippers ejer begravede Nipper under et morbærtræ i Kingston upon Thames sydvest for London. I 1984, på hundredårsdagen for hans fødsel, opsatte His Master's Voice-selskabet en mindesplade på Eden Street nær Nippers grav.
Den 10 Marts 2010 blev en lille gade nær Nippers hvilested døbt "Nipper Alley" til ære for hunden.

Referencer

Eksterne henvisninger 
 

Berømte hunde
Grammofoner
Grammofonplader